               EUROPOS KOMISIJA
            Briuselis, 2017 02 06
            COM(2017) 72 final
            2017/0026(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi šešiasdešimtoje Narkotinių medžiagų komisijos sesijoje, dėl cheminių medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Konvenciją dėl psichotropinių medžiagų

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               Narkotinių medžiagų komisija (toliau – CND), remdamasi Pasaulio sveikatos organizacijos (toliau – PSO), kuriai pataria Narkomanijos ekspertų komitetas, rekomendacijomis, reguliariai iš dalies keičia medžiagų sąrašą, pridėtą prie 1961 m. Jungtinių Tautų (toliau – JT) bendrosios narkotinių medžiagų konvencijos su pakeitimais, padarytais 1972 m. protokolu (toliau – 1961 m. JT konvencija)
                  1
               , ir 1971 m. JT konvencijos dėl psichotropinių medžiagų (toliau – 1971 m. JT konvencija)
                  2
               .

               Visos ES valstybės narės yra pasirašiusios 1961 m. JT konvenciją ir 1971 m. JT konvenciją. Sąjunga šių konvencijų nėra pasirašiusi.

               CND yra JT Ekonomikos ir socialinių reikalų tarybos (toliau – ECOSOC) komisija, o jos funkcijos ir įgaliojimai išdėstyti, inter alia, 1961 m. JT konvencijoje ir 1971 m. JT konvencijoje. Ją sudaro 53 JT valstybės narės, kurias išrenka ECOSOC. Šiuo metu CND balsavimo teisę turinčių valstybių narių yra 12
                  3
               . Sąjunga CND turi stebėtojos statusą.

               2016 m. gruodžio 2 d. PSO pateikė rekomendaciją JT generaliniam sekretoriui
                  4
                į konvencijų priedus įtraukti dešimt naujų cheminių medžiagų. Tik dėl vienos iš šių medžiagų, MDMB-CHMICA, jau pradėtas procesas dėl ES lygio kontrolės priemonių taikymo. Remdamasi Europos narkotikų ir narkomanijos stebėsenos centro (ENNSC) rizikos vertinimo, atlikto vadovaujantis Tarybos sprendimo 2005/387/TVR dėl keitimosi informacija apie naujas psichoaktyvias medžiagas, jų rizikos įvertinimo ir kontrolės
                  5
                6 straipsnio 2, 3 ir 4 dalimis, ataskaita, 2016 m. rugpjūčio 31 d. Komisija pateikė pasiūlymą dėl ES masto kontrolės priemonių taikymo MDMB-CHMICA
                  6
               .

               1961 m. JT konvencijos ir 1971 m. JT konvencijos priedų pakeitimai turi tiesioginių padarinių Sąjungos teisės narkotikų kontrolės srityje taikymo sričiai visose valstybėse narėse. 2004 m. spalio 25 d. Tarybos pamatinio sprendimo 2004/757/TVR, nustatančio būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje
                  7
                1 straipsnyje teigiama, kad tame pamatiniame sprendime „narkotikai“ yra bet kuri iš medžiagų, kurioms taikoma 1961 m. JT konvencija arba 1971 m. JT konvencija. Todėl Pamatinis sprendimas 2004/757/TVR taikomas cheminėms medžiagoms, išvardytoms 1961 m. JT konvencijos ir 1971 m. JT konvencijos prieduose. Taigi bet kokie šių konvencijų priedų pakeitimai turi tiesioginio poveikio bendroms ES taisyklėms ir keičia jų taikymo sritį, kaip apibrėžta SESV 3 straipsnio 2 dalyje. Taip yra nepriklausomai nuo to, ar atitinkamai cheminei medžiagai jau taikomos ES lygio kontrolės priemonės pagal Tarybos sprendimą 2005/387/TVR dėl keitimosi informacija apie naujas psichoaktyvias medžiagas, jų rizikos įvertinimo ir kontrolės.

               Kai CND prašoma priimti sprendimą dėl cheminių medžiagų įtraukimo į sąrašą, reikia, kad valstybės narės pasirengtų CND posėdžiui – Taryboje priimtų bendrą poziciją. Dėl Sąjungos stebėtojos statusui taikomų apribojimų šią poziciją turi pateikti valstybės narės, kurios šiuo metu yra CND narės, veikdamos kartu Sąjungos interesų labui Narkotinių medžiagų komisijoje. Sąjunga, kuri nėra 1961 m. JT konvencijos ir 1971 m. JT konvencijos pasirašiusioji šalis, CND nebalsuoja.

               Šiuo tikslu Komisija teikia pasiūlymą dėl pozicijos, kuri turi būti priimta Europos Sąjungos vardu šešiasdešimtoje CND sesijoje dėl cheminių medžiagų įtraukimo į 1961 m. JT konvencijos ir 1971 m. JT konvencijos priedus, kuri vyks 2017 m. kovo 13–17 d. Vienoje.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Šio pasiūlymo teisinis pagrindas yra Sutarties dėl Europos Sąjungos veikimo (toliau – SESV) 83 straipsnio 1 dalis kartu su 218 straipsnio 9 dalimi.

                  SESV 83 straipsnio 1 dalyje neteisėta prekyba narkotikais yra įvardyta kaip viena iš nusikaltimų sričių, turinčių konkretų tarpvalstybinį pobūdį, ir Europos Parlamentui ir Tarybai suteikiami įgaliojimai nustatyti minimalias taisykles dėl nusikalstamų veikų ir sankcijų apibrėžimo neteisėtos prekybos narkotikais srityje.

               SESV 218 straipsnio 9 dalis taikoma neatsižvelgiant į tai, ar Sąjunga yra atitinkamo organo narė ar susitarimo pasirašiusioji šalis. CND yra „susitarimu įsteigtas organas“, kaip apibrėžta šiame straipsnyje, kadangi tai yra organas, kuriam pavestos konkrečios užduotys pagal 1961 m. JT konvenciją ir 1971 m. JT konvenciją.

               CND sprendimai dėl medžiagų įtraukimo į sąrašą yra „teisinę galią trintys aktai“, kaip apibrėžta SESV 218 straipsnio 9 dalyje. Vadovaujantis 1961 m. JT konvencija ir 1971 m. JT konvencija, CND sprendimai automatiškai tampa privalomi, nebent per nustatytą laikotarpį viena iš šalių sprendimą pateikia ECOSOC peržiūrėti
                  8
               . ECOSOC sprendimai šiuo klausimu yra galutiniai. CND sprendimai dėl medžiagų įtraukimo į sąrašą taip pat turi teisinį poveikį ES teisės sistemai remiantis Sąjungos teise, visų pirma Pamatiniu sprendimu 2004/757/TVR. 1961 m. JT konvencijos ir 1971 m. JT konvencijos priedų pakeitimai turi tiesioginių padarinių šios ES teisinės priemonės taikymo sričiai.

                  Kintamoji geometrija

                  Remiantis prie Sutarčių pridėto Protokolo (Nr. 36) dėl pereinamojo laikotarpio priemonių 10 straipsnio 4 dalimi, Jungtinė Karalystė pranešė, kad ji nepritaria visapusiškiems Komisijos ir Teisingumo Teismo įgaliojimams, susijusiems su policijos ir teisminio bendradarbiavimo baudžiamosiose bylose srities aktais, priimtais iki Lisabonos sutarties įsigaliojimo. Todėl Pamatinis sprendimas 2004/757/TVR ir Tarybos sprendimas 2005/387/TVR Jungtinei Karalystei netaikomi nuo 2014 m. gruodžio 1 d.
                     9

                  Kadangi CND sprendimai dėl medžiagų įtraukimo į sąrašą neturi poveikio bendroms taisyklėms neteisėtos prekybos narkotikais srityje, kurios Jungtinei Karalystei yra privalomos, ši valstybė narė nedalyvauja priimant Tarybos sprendimą, kuriuo nustatoma pozicija, kurios Sąjungos vardu turi būti laikomasi priimant tokius sprendimus dėl medžiagų įtraukimo į sąrašą.

                  •
                        Subsidiarumo principas

               Netaikoma.

                  •
                        Proporcingumo principas

                  Pasiūlymas yra proporcingas ir juo neviršijama to, kas būtina tikslams pasiekti, nes jis taikomas Sąjungos lygmeniu susirūpinimą keliančioms naujoms psichoaktyviosioms medžiagoms.

               •Priemonės pasirinkimas

                  Pagal SESV 218 straipsnio 9 dalį nustatant poziciją, kurios Sąjungos vardu turi būti laikomasi tarptautiniu susitarimu įsteigtoje institucijoje, būtina naudoti Tarybos sprendimą.

               2017/0026 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi šešiasdešimtoje Narkotinių medžiagų komisijos sesijoje, dėl cheminių medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Konvenciją dėl psichotropinių medžiagų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 83 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)1961 m. Jungtinių Tautų (toliau – JT) bendroji narkotinių medžiagų konvencija
                  10
                su pakeitimais, padarytais 1972 m. protokolu
                  11
               , įsigaliojo 1975 m. rugpjūčio 8 d.;

               (2)vadovaujantis 1961 m. JT bendrosios narkotinių medžiagų konvencijos su pakeitimais, padarytais 1972 m. protokolu, 3 straipsniu Narkotinių medžiagų komisija gali priimti sprendimą į šios konvencijos priedą įtraukti chemines medžiagas. Pakeitimus prieduose ji gali daryti tik vadovaudamasi Pasaulio sveikatos organizacijos (toliau – PSO) rekomendacijomis, tačiau ji taip pat gali nuspręsti nedaryti PSO rekomenduojamų pakeitimų;

               (3)1971 m. JT konvencija dėl psichotropinių medžiagų įsigaliojo 1976 m. rugpjūčio 16 d.;

               (4)vadovaujantis 1971 m. JT konvencijos dėl psichotropinių medžiagų 2 straipsniu Narkotinių medžiagų komisija, remdamasi PSO rekomendacijomis, gali priimti sprendimą į šios konvencijos priedą įtraukti chemines medžiagas arba jas iš priedo išbraukti. Ji turi didelę veiksmų laisvę atsižvelgti į ekonominius, socialinius, teisinius, administracinius ir kitus veiksnius, tačiau negali imtis savavališkų veiksmų;

               (5)abiejų konvencijų priedų pakeitimai turi tiesioginių padarinių Sąjungos teisės narkotikų kontrolės srityje taikymo sričiai visose valstybėse narėse. Tarybos pamatinis sprendimas 2004/757/TVR
                  12
                taikomas cheminėms medžiagoms, įtrauktoms į 1961 m. JT bendrosios narkotinių medžiagų konvencijos ir 1971 m. JT konvencijos dėl psichotropinių medžiagų priedus. Taigi bet kokie šių konvencijų priedų pakeitimai turi tiesioginio poveikio bendroms Sąjungos taisyklėms ir keičia jų taikymo sritį, kaip apibrėžta Sutarties dėl Europos Sąjungos veikimo 3 straipsnio 2 dalyje;

               (6)Narkotinių medžiagų komisija 2017 m. kovo 13–17 d. Vienoje vyksiančioje šešiasdešimtoje sesijoje turėtų priimti sprendimus dėl dešimties naujų cheminių medžiagų įtraukimo į konvencijų priedus;

               (7)Sąjunga nėra pasirašiusi atitinkamų JT konvencijų. Narkotinių medžiagų komisijoje, kurioje šiuo metu 12 valstybių narių yra teisę balsuoti turinčios narės, ji turi stebėtojos statusą. Todėl būtina, kad Taryba įgaliotų valstybes nares pareikšti Sąjungos poziciją dėl cheminių medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Konvenciją dėl psichotropinių medžiagų, kadangi sprendimai dėl naujų cheminių medžiagų įtraukimo į konvencijų priedus priklauso išimtinei Sąjungos kompetencijai;

               (8)2016 m. gruodžio 2 d. PSO Jungtinių Tautų generaliniam sekretoriui rekomendavo dvi naujas chemines medžiagas įtraukti į 1961 m. JT bendrosios narkotinių medžiagų konvencijos su pakeitimais, padarytais 1972 m. protokolu, I priedą, ir aštuonias naujas chemines medžiagas įtraukti į 1971 m. JT konvencijos dėl psichotropinių medžiagų II priedą;

               (9)vadovaujantis PSO Narkomanijos ekspertų komiteto vertinimu, U-47700 (3,4-dichloro-N-(2-dimetilamino-cikloheksil)-N-metilbenzamidas) yra junginys, kuriuo piktnaudžiaujama panašiai kaip kontroliuojamais opioidais, tokiais kaip morfinas ir AH-7921, kurie yra įtraukti į 1961 m. JT bendrosios narkotinių medžiagų konvencijos I priedą, ir kurio neigiamas poveikis yra panašus į šių kontroliuojamų opioidų. Nėra užregistruota duomenų apie šios cheminės medžiagos naudojimą terapiniais tikslais, o jos vartojimas yra pasibaigęs mirties atvejais. Yra pakankamai įrodymų, kad šia medžiaga yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja U-47700 įtraukti į 1961 m. JT bendrosios narkotinių medžiagų konvencijos I priedą;

               (10)Europos narkotikų ir narkomanijos stebėsenos centras vykdo U-47700, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR
                  13
               . U-47700 aptikta keturiolikoje Sąjungos valstybių narių. Ja atvirai prekiaujama rinkoje. Ši medžiaga yra siejama su sunkiais nepageidaujamais reiškiniais, įskaitant mirties atvejus, ir jai taikomas Sąjungos ankstyvojo perspėjimo sistemoje skelbiamas pranešimas apie pavojų visuomenės sveikatai;

               (11)todėl Sąjungos valstybės narės turėtų laikytis pozicijos įtraukti U-47700 į 1961 m. JT bendrosios narkotinių medžiagų konvencijos I priedą;

               (12)vadovaujantis PSO Narkomanijos ekspertų komiteto vertinimu, butirfentanilis (N-fenil-N-[1-(2-feniletil)-4-piperadinil]butanamidas) yra junginys, kuriuo piktnaudžiaujama panašiai kaip kontroliuojamais opioidais, tokiais kaip morfinas ir fentanilis, kurie yra įtraukti į 1961 m. JT bendrosios narkotinių medžiagų konvencijos I priedą, ir kurio neigiamas poveikis yra panašus į šių kontroliuojamų opioidų. Ši medžiaga taip pat gali būti paverčiama fentaniliu. Nėra užregistruota duomenų apie šios cheminės medžiagos naudojimą terapiniais tikslais, o jos vartojimas yra pasibaigęs mirties atvejais. Yra pakankamai įrodymų, kad šia medžiaga yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja butirfentanilį įtraukti į 1961 m. JT bendrosios narkotinių medžiagų konvencijos I priedą;

               (13)Europos narkotikų ir narkomanijos stebėsenos centras vykdo butirfentanilio, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. Butirfentanilio aptikta šešiose Sąjungos valstybėse narėse. Juo atvirai prekiaujama rinkoje. Ši medžiaga yra siejama su sunkiais nepageidaujamais reiškiniais, įskaitant tai, kad jos buvo aptikta bent vienu mirties atveju , ir jai taikomas Sąjungos ankstyvojo perspėjimo sistemoje skelbiamas pranešimas apie pavojų visuomenės sveikatai;

               (14)todėl Sąjungos valstybės narės turėtų laikytis pozicijos įtraukti butirfentanilį į 1961 m. JT bendrosios narkotinių medžiagų konvencijos I priedą;

               (15)remiantis PSO Narkomanijos ekspertų komiteto vertinimu, su piktnaudžiavimu 4-metiletkatinonu arba 4-MEC (2-(etilamino)-1-(4-metilfenil)propan-1-onu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad 4-MEC yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja 4-MEC įtraukti į 1971 m. JT konvencijos dėl psichotropinių medžiagų II priedą;

               (16)Europos narkotikų ir narkomanijos stebėsenos centras vykdo 4-MEC, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. 4-MEC aptikta devyniolikoje Sąjungos valstybių narių. Juo atvirai prekiaujama rinkoje. Ši medžiaga siejama su keletu sunkių nepageidaujamų reiškinių, įskaitant mirties atvejus;

               (17)todėl Sąjungos valstybės narės turėtų laikytis pozicijos įtraukti 4-MEC į 1971 m. JT konvencijos dėl psichotropinių medžiagų II priedą;

               (18)remiantis PSO Narkomanijos ekspertų komiteto vertinimu, su piktnaudžiavimu etilonu (1-(2H-1,3-benzodioksol-5-il)-2-(etilamino)propan-1-onu) susijusi rizika visuomenės sveikatai ir visuomenei yra didelė. Terapinio naudingumo neužregistruota. PSO Narkomanijos ekspertų komitetas pripažino, kad piktnaudžiavimo etilonu (1-(2H-1,3-benzodioksol-5-il)-2-(etilamino)propan-1-onu) tikimybė ir jo neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad etilonu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja etiloną įtraukti į 1971 m. JT konvencijos dėl psichotropinių medžiagų II priedą;

               (19)Europos narkotikų ir narkomanijos stebėsenos centras vykdo etilono, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR dėl keitimosi informacija apie naujas psichoaktyvias medžiagas, jų rizikos įvertinimo ir kontrolės. Etilono aptikta devyniolikoje ES valstybių narių. Juo atvirai prekiaujama rinkoje. Ši medžiaga siejama su keletu sunkių nepageidaujamų reiškinių, įskaitant mirties atvejus;

               (20)todėl Sąjungos valstybės narės turėtų laikytis pozicijos įtraukti etiloną į 1971 m. JT konvencijos dėl psichotropinių medžiagų II priedą;

               (21)remiantis PSO Narkomanijos ekspertų komiteto vertinimu, su piktnaudžiavimu pentedronu arba α-metilaminovalerofenonu (2-(metilamino)-1-fenilpentan-1-onu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT Konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad pentedronu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja pentedroną įtraukti į 1971 m. JT Konvencijos dėl psichotropinių medžiagų II priedą;

               (22)Europos narkotikų ir narkomanijos stebėsenos centras vykdo pentedrono, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. Pentedrono aptikta aštuoniolikoje Sąjungos valstybių narių. Juo atvirai prekiaujama rinkoje. Ši medžiaga siejama su keletu sunkių nepageidaujamų reiškinių, įskaitant mirties atvejus;

               (23)todėl Sąjungos valstybės narės turėtų laikytis pozicijos įtraukti pentedroną į 1971 m. JT konvencijos dėl psichotropinių medžiagų II priedą;

               (24)remiantis PSO Narkomanijos ekspertų komiteto vertinimu, su piktnaudžiavimu etilfenidatu arba EPH (etilfenil(piperidin-2-il)acetatu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad etilfenidatu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja etilfenidatą įtraukti į 1971 m. JT konvencijos dėl psichotropinių medžiagų II priedą;

               (25)Europos narkotikų ir narkomanijos stebėsenos centras vykdo etilfenidato, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. Etilfenidato aptikta trylikoje Sąjungos valstybių narių. Juo atvirai prekiaujama rinkoje. Ši medžiaga siejama su sunkiais nepageidaujamais reiškiniais, įskaitant minkštųjų audinių infekcijas ir mirties atvejus. Minkštųjų audinių infekcijoms, susijusioms su šios medžiagos įšvirkštimu, taikomas Sąjungos ankstyvojo perspėjimo sistemoje skelbiamas pranešimas apie pavojų visuomenės sveikatai;

               (26)todėl Sąjungos valstybės narės turėtų laikytis pozicijos įtraukti etilfenidatą į 1971 m. JT konvencijos dėl psichotropinių medžiagų II priedą;

               (27)remiantis PSO Narkomanijos ekspertų komiteto vertinimu, su piktnaudžiavimu MPA arba metiopropaminu (N-metil-1-(tiofen-2-il)propan-2-aminu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad metiopropaminu yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja metiopropaminą įtraukti į 1971 m. JT konvencijos dėl psichotropinių medžiagų II priedą;

               (28)Europos narkotikų ir narkomanijos stebėsenos centras vykdo metiopropamino, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. Metiopropamino aptikta septyniolikoje Sąjungos valstybių narių. Juo atvirai prekiaujama rinkoje. Ši medžiaga siejama su sunkiais nepageidaujamais reiškiniais, įskaitant mirties atvejus;

               (29)todėl Sąjungos valstybės narės turėtų laikytis pozicijos įtraukti metiopropaminą į 1971 m. JT konvencijos dėl psichotropinių medžiagų II priedą;

               (30)remiantis PSO Narkomanijos ekspertų komiteto vertinimu, su piktnaudžiavimu MDMB-CHMICA (N-{[1-(cikloheksilmetil)-1H-indol-3-il]karbonil}-3-metil-L-valinatu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad MDMB-CHMICA yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja MDMB-CHMICA įtraukti į 1971 m. JT konvencijos dėl psichotropinių medžiagų II priedą;

               (31)remiantis Europos narkotikų ir narkomanijos stebėsenos centro rizikos vertinimo, atlikto vadovaujantis Tarybos sprendimo 2005/387/TVR
                  14
                6 straipsnio 2, 3 ir 4 dalimis, ataskaita, kuri 2016 m. liepos 28 d. buvo pateikta Komisijai ir Tarybai, MDMB-CHMICA stiprus poveikis ir labai svyruojantis junginio kiekis teisėtose psichoaktyviose medžiagose kelia didelę ūmaus apsinuodijimo riziką. Aštuonios valstybės narės pranešė apie 28 mirties atvejus ir 25 ūmaus apsinuodijimo atvejus, susijusius su MDMB-CHMICA. Todėl 2016 m. rugpjūčio 31 d. Komisija priėmė pasiūlymą dėl Sąjungos masto kontrolės priemonių taikymo MDMB-CHMICA
                  15
               ;

               (32)todėl Sąjungos valstybės narės turėtų laikytis pozicijos įtraukti MDMB-CHMICA į 1971 m. JT konvencijos dėl psichotropinių medžiagų II priedą;

               (33)remiantis PSO Narkomanijos ekspertų komiteto vertinimu, su piktnaudžiavimu 5F-APINACA arba 5F-AKB-48 (N-(adamantan-1-il)-1-(5-fluoropentil)-1H-indazol-3-karboksamidu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų. Komitetas mano, kad yra pakankamai įrodymų, kad 5F-APINACA yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja 5F-APINACA įtraukti į 1971 m. JT konvencijos dėl psichotropinių medžiagų II priedą;

               (34)Europos narkotikų ir narkomanijos stebėsenos centras vykdo 5F-APINACA, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. 5F-APINACA aptikta dvidešimt trijose Sąjungos valstybėse narėse. Juo atvirai prekiaujama rinkoje. Ši medžiaga siejama su sunkiais nepageidaujamais reiškiniais, įskaitant mirties atvejus;

               (35)todėl Sąjungos valstybės narės turėtų laikytis pozicijos įtraukti 5F-APINACA į 1971 m. JT konvencijos dėl psichotropinių medžiagų II priedą;

               (36)remiantis PSO Narkomanijos ekspertų komiteto vertinimu, su piktnaudžiavimu XLR-11 [1-(5-fluoropentil)-1H-indol-3-il] (2,2,3,3-tetrametilciklopropilu) susijusi rizika visuomenės sveikatai ir visuomenei yra didelė. Terapinio naudingumo neužregistruota. Komitetas pripažino, kad piktnaudžiavimo šia medžiaga tikimybė ir jos neigiamas poveikis yra panašūs į 1971 m. JT konvencijos dėl psichotropinių medžiagų II priede išvardytų medžiagų, tokių kaip JWH-018 ir AM-2201. Komitetas mano, kad yra pakankamai įrodymų, kad XLR-11 yra piktnaudžiaujama arba gali būti piktnaudžiaujama ir kad tai gali tapti visuomenės sveikatos ir socialine problema, todėl yra pateisinama šiai medžiagai taikytina tarptautinė kontrolė. Todėl PSO rekomenduoja XLR-11 įtraukti į 1971 m. JT konvencijos dėl psichotropinių medžiagų II priedą;

               (37)Europos narkotikų ir narkomanijos stebėsenos centras vykdo XLR-11, kaip naujos psichoaktyvios medžiagos, stebėseną, kaip numatyta Tarybos sprendime 2005/387/TVR. XLR-11 aptikta septyniolikoje Sąjungos valstybių narių. Juo atvirai prekiaujama rinkoje. Ši medžiaga yra siejama su keletu sunkių nepageidaujamų reiškinių, įskaitant tai, kad jos buvo aptikta bent vienu mirties atveju, ir jai taikomas Sąjungos ankstyvojo perspėjimo sistemoje skelbiamas pranešimas apie pavojų visuomenės sveikatai;

               (38)todėl Sąjungos valstybės narės turėtų laikytis pozicijos įtraukti XLR-11 į 1971 m. JT konvencijos dėl psichotropinių medžiagų II priedą;

               (39)remiantis Protokolo Nr. 36 dėl pereinamojo laikotarpio nuostatų, pridėto prie Europos Sąjungos sutarties ir Sutarties dėl Europos Sąjungos veikimo, 10 straipsnio 4 dalimi, Pamatinis sprendimas 2004/757/TVR ir Tarybos sprendimas 2005/387/TVR Jungtinei Karalystei netaikomi nuo 2014 m. gruodžio 1 d. Todėl priimant šį sprendimą Jungtinė Karalystė nedalyvauja,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjungos vardu turi laikytis valstybės narės 2017 m. kovo mėn. Narkotinių medžiagų komisijos šešiasdešimtoje sesijoje, kai tam organui reikia priimti sprendimus dėl cheminių medžiagų įtraukimo į 1961 m. Jungtinių Tautų bendrosios narkotinių medžiagų konvencijos su pakeitimais, padarytais 1972 m. protokolu, ir 1971 m. Jungtinių Tautų konvencijos dėl psichotropinių medžiagų priedus, atitinka šio sprendimo priedą.

               Poziciją pareikš valstybės narės, kurios yra Narkotinių medžiagų komisijos narės, veikdamos kartu Sąjungos interesų labui.

               2 straipsnis

               Šis sprendimas pagal Sutartis skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  Jungtinių Tautų sutarčių rinkinys, 978 t., p. 14152.

                     (2)
                  Jungtinių Tautų sutarčių rinkinys, 1019 t., p. 14956.

                     (3)
                  Austrija, Belgija, Čekija, Ispanija, Italija, Jungtinė Karalystė, Kroatija, Nyderlandai, Prancūzija, Slovakija, Vokietija, Vengrija.

                     (4)
                  2016 m. gruodžio 2 d. vėl sušauktoje Narkotinių medžiagų komisijos 59-oje sesijoje pateiktas žodinis pareiškimas; taip pat žr. 38-o Narkomanijos ekspertų komiteto ataskaitos ištrauką

                     https://unodc.org/documents/commissions/CND/CND_Sessions/CND_59Reconvened/ECN72016_CRP13_V1610192.pdf

                  .

                     (5)
                  OL L 127, 2005 5 20, p. 32.

                     (6)
                  2016 m. rugpjūčio 31 d. pasiūlymas dėl Tarybos sprendimo dėl kontrolės priemonių taikymo naujai psichoaktyviajai medžiagai MDMB-CHMICA (COM(2016) 548 final).

                     (7)
                  OL L 335, 2004 11 11, p. 8.

                     (8)
                  1961 m. JT konvencijos 3 straipsnio 7 dalis; 1971 m. JT konvencijos 2 straipsnio 7 dalis.

                     (9)
                  Žr. 2014 m. gruodžio 1 d. Komisijos sprendimą 2014/858/ES dėl Jungtinės Didžiosios Britanijos ir Šiaurės Airijos Karalystės pranešimo apie savo pageidavimą dalyvauti taikant policijos ir teisminio bendradarbiavimo baudžiamosiose bylose srities Sąjungos teisės aktus, priimtus iki Lisabonos sutarties įsigaliojimo ir neįtrauktus į Šengeno acquis (OL L 345, 2014 12 1, p. 6). Sąjungos aktų, priimtų policijos ir teisminio bendradarbiavimo baudžiamosiose bylose srityje iki Lisabonos sutarties įsigaliojimo, kurie pagal Protokolo (Nr. 36) dėl pereinamojo laikotarpio nuostatų 10 straipsnio 4 dalies antrą sakinį Jungtinei Karalystei nebetaikomi nuo 2014 m. gruodžio 1 d., sąrašo (OL C 430, 2014 12 1, p. 17) 29 ir 33 punktai.

                     (10)
                  Jungtinių Tautų sutarčių rinkinys, 978 t., p. 14152.

                     (11)
                  Jungtinių Tautų sutarčių rinkinys, 1019 t., p. 14956.

                     (12)
                  2004 m. spalio 25 d. Tarybos pamatinis sprendimas 2004/757/TVR, nustatantis būtiniausias nuostatas dėl nusikalstamų veikų sudėties požymių ir bausmių neteisėtos prekybos narkotikais srityje (OL L 335, 2004 11 11, p. 8).

                     (13)
                  Tarybos sprendimas 2005/387/TVR dėl keitimosi informacija apie naujas psichoaktyvias medžiagas, jų rizikos įvertinimo ir kontrolės (OL L 127, 2005 5 20, p. 32).

                     (14)
                  OL L 127, 2005 5 20, p. 32.

                     (15)
                  Pasiūlymas dėl Tarybos sprendimo dėl kontrolės priemonių taikymo naujai psichoaktyviajai medžiagai 2- [[1- (cikloheksilmetil)] 1H-indol-3- karbonil]amino]-3,3-dimetilbutanoatui (MDMB-CHMICA) (COM(2016) 548 final).

    ---documentbreak---

               EUROPOS KOMISIJA
            Briuselis, 2017 02 06
            COM(2017) 72 final
            PRIEDAS
            prie
            Pasiūlymo dėl TARYBOS SPRENDIMO
            dėl pozicijos, kurios Europos Sąjungos vardu turi būti laikomasi šešiasdešimtoje Narkotinių medžiagų komisijos sesijoje, dėl cheminių medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Konvenciją dėl psichotropinių medžiagų

               PRIEDAS

               prie

               Pasiūlymo dėl TARYBOS SPRENDIMO

               dėl pozicijos, kurios Europos Sąjungos vardu turi būti laikomasi šešiasdešimtoje Narkotinių medžiagų komisijos sesijoje, dėl cheminių medžiagų įtraukimo į sąrašą pagal 1961 m. Bendrąją narkotinių medžiagų konvenciją su pakeitimais, padarytais 1972 m. protokolu, ir 1971 m. Konvenciją dėl psichotropinių medžiagų

               Pozicija, kurios turi laikytis valstybės narės, kurios yra Narkotinių medžiagų komisijos narės, veikdamos kartu Sąjungos interesų labui 2017 m. kovo mėn. šešiasdešimtoje Narkotinių medžiagų komisijos sesijoje dėl cheminių medžiagų kontrolės taikymo srities pakeitimų:

               (1)cheminė medžiaga U-47700 turi būti įtraukta į 1961 m. Bendrosios narkotinių medžiagų konvencijos su pakeitimais, padarytais 1972 m. protokolu, I priedą;

               (2)cheminė medžiaga butirfentanilis turi būti įtraukta į 1961 m. Bendrosios narkotinių medžiagų konvencijos su pakeitimais, padarytais 1972 m. protokolu, I priedą;

               (3)cheminė medžiaga 4-MEC (4-metiletkatinonas) turi būti įtraukta į 1971 m. Konvencijos dėl psichotropinių medžiagų II priedą;

               (4)cheminė medžiaga etilonas turi būti įtraukta į 1971 m. Konvencijos dėl psichotropinių medžiagų II priedą;

               (5)cheminė medžiaga pentedronas (α-metilaminovalerofenonas) turi būti įtraukta į 1971 m. Konvencijos dėl psichotropinių medžiagų II priedą;

               (6)cheminė medžiaga etilfenidatas (EPH) turi būti įtraukta į 1971 m. Konvencijos dėl psichotropinių medžiagų II priedą;

               (7)cheminė medžiaga MPA (metiopropaminas) turi būti įtraukta į 1971 m. Konvencijos dėl psichotropinių medžiagų II priedą;

               (8)cheminė medžiaga MDMB-CHMICA turi būti įtraukta į 1971 m. Konvencijos dėl psichotropinių medžiagų II priedą;

               (9)cheminė medžiaga 5F-APINACA (5F-AKB48) turi būti įtraukta į 1971 m. Konvencijos dėl psichotropinių medžiagų II priedą;

               (10)cheminė medžiaga XLR-11 turi būti įtraukta į 1971 m. Konvencijos dėl psichotropinių medžiagų II priedą.